خاریجی ایشلر باخانلیغی، ترور هؤرگوتو داعشین ایشغا‌لی آلتیندا اولان تلعفرین قورتاریلما‌سی اوچون 20 آگوست 2017ده باشلادیلان حربی عملیاتلا باغلی آچیقلاما یاییملادی.
آچیقلامادا،
"تاریخ بویونجا عراق‌لی تورکمن سویداش‌لاریمیزین یاشادیغی و ژوئن 2014دن بو یانا داعش ترور هؤرگوتو‌نون ایشغا‌لی آلتیندا اولان تلعفرین قورتاریلماسی اوچون 20 آگوست 2017.جی ایل تاریخده کئچیریلن حربی عملیاتین اوغورلا نتیجه‌لنمیش اولماسین‌دان سئوینج دویوروق" دئییلدی.
خاریجی ایشلر باخانلیغی‌نین آچیقلاماسی‌نین داوامیندا دا،
"بو موناسیبتله، وحشی ترور ائیلم‌لری ایله اؤلکه‌میزی ده هدف آلان داعشین عراق‌داکی ظلمونون ان بؤیوک قوربان‌لاری آراسیندا یئر آلان تلعفر خالقی‌نین آجی‌لارینی پایلاشدیغیمیزی بیلدیریریک. داعشدن قاچان اون مین‌لرجه تلعفرلی‌یه قاپی‌لارینی آچان تورکیه‌نین کئچمیشده اولدوغو کیمی، داعش سونراسی دؤورده ده تلعفر خالقی‌نین یانیندا اولاجاغینی وورغولاییریق" ایفاده‌لرینه یئر وئریلدی.
بون‌دان سونراکی پروسه‌ده، تلعفرده‌کی داعش ظلمونون فاعللری‌نین عدالت اؤنونه چیخارا‌راق لاییق اولدوقلاری‌ جزایا محکوم ائدیلمه‌لری لازیم اولدوغو ایفاده ائدیلن آچیقلامادا،
"ائلچه‌ده کنترلون اؤز گونده‌لیک‌لرینه گؤره حرکت ائدن میلیس قروپ‌لار یئرینه قانونی عراق تهلوکه‌سیزلیک قوه‌لری و شخصاً تلعفرلیلر طرفین‌دن تامین اولونماسی، داعش ایله باشقا رادیکال هؤرگوت‌لرین اورتایا چیخماسینا زمین حاضرلایان منفی حال‌لارین آرا‌دان قالدیریلماسی، تلعفرین سرعتله استقرارا قووشدورولماسی و یئنی‌دن اعمار ائدیلمه‌سی بؤیوک اهمیت کسب ائدیر. تورکیه بو حساس پروسه‌ده عراق حکومتینه و تلعفر خالقینا هر جور قاتقی وئرمه‌یه حاضردیر" دئییلدی.
